Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 47

2. Általános képességek, készségek fejlesztése – A kognitív funkciók fejlesztése: elemző, összehasonlító, ok-okozat, rendszerezési képesség. – A mozgásos képességek: finommotorika, testtartás, erőkifejtés, gazdaságos erő-, időfelhasználás. – Kommunikációs képességek: indoklás, tervek, megoldások megfogalmazása, összefüggések egyszerű kifejtése. Elvárható követelmények – A technikai környezet megfigyeléséből, elemzéséből gyűjtött tapasztalatok, ismeretek felhasználása az élethelyzetekben, feladatok, problémahelyzetek megoldásában. – Az egészséges élethez, az önellátáshoz, életmódhoz szükséges ismeretek elsajátítása, a szabályok, szokások betartása. 2006/89/II. szám – Egyszerű műveletek, feladatok elvégzése rajzok, tervek, munkamenet (algoritmus) szerint – önállóan. – Balesetmentes eszközhasználat. – Az anyagtakarékosság, az anyag–forma–funkció egységének ismerete, gyakorlati alkalmazás. Egyszerű tárgykészítés az ismert anyagokból. – Biztonságos gyalogos közlekedés, tájékozottság a tömegközlekedésben, az információszerzésben. Szabálykövető magatartás. MEGSZILÁRDÍTÓ SZAKASZ (9–10. évfolyam) Célok A sikeres pályaválasztáshoz és életpálya-építéshez szükséges személyes aktivitások megtervezése, és – az egyéni életpálya-elképzelések, az egészségügyi, fizikai és pszichikai tényezők alapján – a pályaválasztási döntés segítése, tudatosítása. A tanulásból a munka világába való átmenet előkészítése. Feladatok – A tanulók reális önismeretének kialakítása, fejlesztése a tanulók aktív részvételével. – A különböző szakmacsoportok, foglalkozások tevékenységformáinak megismertetése. A feltételek függvényében egy vagy több szakterületen gyakorlatorientált, általános szakmai ismeretek nyújtása, képességek, készségek fejlesztése. A tantárgy kiemelt habilitációs/rehabilitációs célja a megszilárdító szakaszban – A szociális kompetencia erősítése: együttműködés, munkafegyelem, felelősségvállalás, társadalmi cselekvőképesség növelése, szabálykövető magatartás elfogadása, erőfeszítés, monotónia-tűrés a munkafolyamatokban, élethelyzetekben. Fizikai és szociális helyzetekben eredményes alkalmazkodást biztosító szilárd szokásrendszer. – Kommunikációs képességek fejlesztése: információ kérése szóban és írásban, helyzethez illő szóhasználat. vélemény, kritika, vita kulturált nyelvi formái. A tanulók értékelésének elvei – Az elméleti ismeretek ellenőrzése helyett/mellett fokozott hangsúly helyezése a gyakorlati tevékenység szintjére, a kreativitásra, a munkafegyelemre, a feladatelfogadásra, az erőfeszítésre, kitartásra. – A tanítás-tanulás folyamatát a tanuló munkájának, tevékenységének folyamatos ellenőrzése, értékelése, az egyéni képességek, adottságok fejlettséghez igazított segítségnyújtás jellemezze, saját és mások munkájának elemzésére a tanulók bevonásával. – Az értékelés a tanulók eltérő adottságaihoz és egyéni fejlődési üteméhez igazodó, rendszeres tevékenység. – Az értékelés nyilvános. Történhet szóban, írásban és érdemjeggyel (osztályzattal). Része a produktum kiállítása, bemutatása. 2006/89/II. szám Tantárgyi tartalmak, témakörök Témakör Tartalom Pályaorientáció Az egyes szakterületeken dolgozók tevékenységének, a pályák, munkakörök sajátosságainak bemutatása a különböző szakmacsoportok tevékenységformái. Szakmai szerep kiválasztása, megfogalmazása, egyéni életpálya reális megtervezése. Munkahelyi körülmények, munkafeltételek, saját alkalmasság mérlegelésének szempontjai. A munkaerőpiacon való érvényesüléséhez szükséges viselkedési formák, technikák, adminisztratív teendők. A munkával kapcsolatos jogok és kötelességek, a munkaerő-piaci szervezet nyújtotta lehetőségek, támogatási formák, juttatások, szolgáltatások. Az egyszerűbb kéziszerszámok, eszközök, munkaműveletek kipróbálása, a helyes munkavégzési szokások kialakulásának megalapozása. Szakmai alapozás A helyi tanterv készítésekor a szakiskolák „SZAKMAI ALAPOZÓ OKTATÁS KERETTANTERVE”- i alkalmazhatóak, adaptálhatóak. Pl.: A MEZŐGAZDASÁGI SZAKMAI ALAPOZÓ OKTATÁS, AZ ÉPÍTÉSZETI ÉS ÉPÍTÉSI SZAKMAI ALAPOZÓ OKTATÁS, A FAIPARI SZAKMAI ALAPOZÁS , AZ ÉLELMISZERIPARI SZAKMAI ALAPOZÓ OKTATÁS KERETTANTERVE Egy szakmacsoport közös szakmai elméleti és gyakorlati ismereteinek, készségeinek, képességeinek fejlesztése, az ezekhez szükséges általános műveltségi elemekkel való összekapcsolása. Az általános szakmai elméleti ismeretek elsajátítása, a kiválasztott szakmacsoportba tartozó szakképesítések jellemző technológiái, a felhasznált anyagok, a szakmacsoportba tartozó szakképesítéseket. A képzés céljától függően felkészítés az Országos Képzési Jegyzékben szereplő konkrét szakképesítés ismereteinek, vagy a szakképzési évfolyamokon a munkába-állást, életkezdést segítő ismeretek elsajátítására. A társadalmi, munkahelyi beilleszkedéshez szükséges viselkedésformák elsajátítására. Fejlesztési feladatok, tevékenységek, tanulásszervezés – A reális önismeret és pálya alkalmasság kialakítását szolgáló folyamat elemeinek, az elemek egymásra épüléseinek, kapcsolódásainak alkalmas kell lenniük az egyéni és csoportos fejlesztésre, a személyes jellemzők erősítésére, a társas képességek működtetésére, prioritásként kezelve a társas környezettel szembeni érzékenység, az alapvető erkölcsi, etikai normák iránti fogékonyság kialakítását. – A különböző életpálya lehetőségek bemutatása, pályatükrök megismerése, az egyéni alkalmasság és a munkatevékenység közötti megfelelés bemutatása. – A munka világához kötődő természeti és társadalmi jogi környezet megismertetésével ki kell alakítani a tanulókban hazánk és a más népek által elért értékek, eredmények megbecsülését. – A tanulóknak meg kell ismerni a munka világának hazai és európai sajátosságait, jellemzőt, értékeit, a munkaerőpiac lehetőségeit, a különböző kultúrák munkavállalást, egyéni életutat befolyásoló hatását. – Az egész életen át tartó tanulás és a folyamatos pályakorrekcióra való felkészülés érdekében az életpálya tudatos tervezésének, az álláskeresési technikák elsajátításának megismertetése, gyakorloltatása. – A környezettudatos magatartás kialakítása, az egész életen át tartó tanulás szükségességének tudatosítása. – A megismerési képességek fejlesztése, különös tekintettel a megfigyelési, kódolási, értelmezési, indoklási, bizonyítási döntési képességekre. A kommunikációs képességek fejlesztése tekintetében kiemelten kell kezelni az önkifejezést, a megértés, a meghallgatás képességének kialakítását, a társas érintkezések és a csoportos munkavégzés kompromisszumos – fejlettebb szintjén konszenzusos – megélésének gyakorlatát. 2006/89/II. szám – Kiemelten kell kezelni az egyes foglalkozások egészségügyi, fizikai és pszichikai kockázatait. Az élet-pálya kialakításánál minden esetben szem előtt kell tartani, hogy a kockázatok ne haladják meg az egyén meglévő vagy megfelelő fejlesztéssel elérhető terhelhetőségeit. A szakmai alapozás fejlesztési feladatainak, illetve az elvárható követelményeknek a meghatározása a választott szakmacsoport szakmai alapozó kerettantervében foglaltakra építve kerül meghatározásra a helyi tantervben. TESTNEVELÉS Óraszámok Bevezető szakasz Kezdő szakasz Alapozó szakasz Fejlesztő szakasz

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes